b'\n_START_ARTICLE_\nMariborska krvava nedjelja\n_START_PARAGRAPH_\nMariborska krvava nedjelja (njema\xc4\x8dki: Marburger Blutsonntag,  slovenski: Mariborska krvava Nedelja) je naziv za pokolj koji se dogodio u ponedjeljak 27. sije\xc4\x8dnja 1919. u Mariboru (njema\xc4\x8dki: Marburg an der Drau) u Sloveniji. Vojnici iz vojske Kraljevine Srba, Hrvata i Slovenaca (budu\xc4\x87e Jugoslavije), pod zapovjedni\xc5\xa1tvom slovenskog \xc4\x8dasnika Rudolfa Maistera, ubili su izme\xc4\x91u 9 i 13 njema\xc4\x8dkih civila, ranili jo\xc5\xa1 oko 60, za vrijeme prosvjeda u sredi\xc5\xa1njem gradskom trgu. Procjene \xc5\xbertava se razlikuju izme\xc4\x91u slovenskih i austrijskih izvora._NEWLINE_U studenom 1918, nakon Prvog svjetskog rata, podru\xc4\x8dje ju\xc5\xbene Koru\xc5\xa1ke i ju\xc5\xbene \xc5\xa0tajerske, na koje je polagala pravo Republika Njema\xc4\x8dka Austrija, bili su zarobljeni od strane vojnih postrojbi pod zapovjedni\xc5\xa1tvom Maistera._NEWLINE_Maribor je bio najve\xc4\x87i grad u ju\xc5\xbenoj \xc5\xa0tajerskoj s 80% njema\xc4\x8dkog stanovni\xc5\xa1tva. Ameri\xc4\x8dko izaslanstvo na \xc4\x8delu s Shermanom Milesom posjetilo je Maribor 27. sije\xc4\x8dnja 1919. kao dio \xc5\xa1ire misije rje\xc5\xa1avanja teritorijalnih sporova. Na isti dan, njema\xc4\x8dki gra\xc4\x91ani su organizirali prosvjed izra\xc5\xbeavaju\xc4\x87i \xc5\xbeelju za uklju\xc4\x8denje Maribora u Njema\xc4\x8dku Austriju. Prosvjed su prekinuli Meisterovi vojnici pucaju\xc4\x87i na ljude i uzrokuju brojne \xc5\xbertve. Kao odgovor, Njema\xc4\x8dka Austrija pokrenula je vojnu ofenzivu kojom su protjerani Slovenci iz nekoliko manjih gradova u Gornjoj \xc5\xa0tajerskoj uz rijeku Muru. Primirje dogovoreno je uz posredovanje Francuske u velja\xc4\x8di 1919. Prema Ugovoru iz Saint-Germain-en-Laye, potpisanom 10. rujna 1919., Maribor i ostatak Donje \xc5\xa0tajerske postali su dijelom Kraljevine Srba, Hrvata i Slovenaca. Odgovornost za mariborski masakr nikada nije utvr\xc4\x91ena.\n_START_SECTION_\nPozadina\n_START_PARAGRAPH_\nRepublika Njema\xc4\x8dka Austrija je nastala nakon poraza Austro-Ugarske u Prvom svjetskom ratu i potra\xc5\xbeivala je pravo na podru\xc4\x8dja s prete\xc5\xbeno njema\xc4\x8dkim stanovni\xc5\xa1tvom unutar granica biv\xc5\xa1eg carstva. Pored podru\xc4\x8dja Republike Austrije, to je uklju\xc4\x8divalo i dijelove Ju\xc5\xbenog Tirola i grada Trbi\xc5\xbea (tal. Tarvisio), oboje u sklopu sada\xc5\xa1nje Italije; ju\xc5\xbenu Koru\xc5\xa1ku i ju\xc5\xbenu \xc5\xa0tajersku, sada u Sloveniji, te sami Sudeti i Njema\xc4\x8dka \xc4\x8ce\xc5\xa1ka (kasnije dio Sudetenlanda), sada u \xc4\x8ce\xc5\xa1koj Republici._NEWLINE_Pobjedni\xc4\x8dke savezni\xc4\x8dke snage podijelile su podru\xc4\x8dje biv\xc5\xa1e Austro-Ugarske izme\xc4\x91u Njema\xc4\x8dke Austrije, Ma\xc4\x91arske i nekoliko drugih zemalja. Iako je podjela teritorija provedena kroz progla\xc5\xa1enje na\xc4\x8dela nacionalnog samoodre\xc4\x91enja, populacije etni\xc4\x8dkih Nijemaca i Ma\xc4\x91ara   i dalje su \xc5\xbeivjeli u mnogim od tih podru\xc4\x8dja, uklju\xc4\x8duju\xc4\x87i \xc4\x8cehoslova\xc4\x8dku, Rumunjsku i Kraljevinu Jugoslaviju. _NEWLINE_Kontrola nad Mariborom je bila predmet spora Jugoslavije i Njema\xc4\x8dke Austrije. Savezni Zakon Njema\xc4\x8dke Austrije o "rasponu, granicama i odnosima dr\xc5\xbeavnih teritorija 22. studenog 1918", ustvrdio je potra\xc5\xbeivanja na podru\xc4\x8dje Donje \xc5\xa0tajerske u kojima je Marburg / Maribor bio smje\xc5\xa1ten, ali su isklju\xc4\x8dili iz svojih zahtjeva prete\xc5\xbeno slavensko-naseljena podru\xc4\x8dja. Da bi rije\xc5\xa1ili pitanje vlasni\xc5\xa1tva Koru\xc5\xa1ke, ve\xc4\x87eg podru\xc4\x8dja koje je Donja \xc5\xa0tajerska \xc4\x8dinila dio, Coolidge misija pod upravom SAD-a predlo\xc5\xbeila je u Be\xc4\x8du demografsko istra\xc5\xbeivanje teritorija. Misiju je vodio Archibald Cary Coolidge, profesor povijesti na Harvardskom sveu\xc4\x8dili\xc5\xa1tu, a djelovao je pod ameri\xc4\x8dkim povjerenstvom za mirnovne pregovore. Misija je imenovala izaslanstvo na \xc4\x8dijem je \xc4\x8delu bio pukovnik Sherman Miles, a uklju\xc4\x8divalo je i poru\xc4\x8dnika LeRoya Kinga, profesora slavenskih jezika na Sveu\xc4\x8dili\xc5\xa1tu Missouri, i profesore Roberta Kernera i Lawrencea Martina._NEWLINE_Na putu do Koru\xc5\xa1ke, izaslanstvo je posjetilo Maribor koji, prije Prvog svjetskog rata, imao stanovnika od 80% austrijskih Nijemaca i 20% Slovenaca.  Ve\xc4\x87ina Mariborskog kapitala i javnog \xc5\xbeivota bio je u austrijsko-njema\xc4\x8dkim rukama i grad je bio poznat uglavnom po svom njema\xc4\x8dkom naziv Marburg an der Drau (Marburg na Dravi). Prema posljednjem popisu stanovni\xc5\xa1tva Austro-Ugarske u 1910, grad i njegova okolica Studenci (Brunndorf), Pobre\xc5\xbeje (Pobersch), Tezno (Thesen), Radvanje (Rothwein), Kr\xc4\x8devina (Kartschowin), i Ko\xc5\xa1aki (Leitersberg) naseljavalo je 31.995 austrijskih Nijemaca (uklju\xc4\x8duju\xc4\x87i i \xc5\xbdidove koji su govorili njema\xc4\x8dki), a 6.151 etni\xc4\x8dkih Slovenaca. Okolno podru\xc4\x8dje je bilo me\xc4\x91utim naseljeno gotovo u potpunosti od strane Slovenaca, iako su mnogi austrijski Nijemci \xc5\xbeivjeli u manjim mjestima kao \xc5\xa1to su Ptuj (Pettau, 79,39%)  ili Celje (Cilli, 66,80%)._NEWLINE_U studenom 1918, slovenski bojnik (kasnije general) Rudolf Maister zauzeo je grad Maribor i okolicu Donje \xc5\xa0tajerske u ime novoformirane dr\xc5\xbeave Slovenaca, Hrvata i Srba, prete\xc4\x8de kraljevine Jugoslavije. Dana 23. studenog, 1918, Maister i njegovi vojnici su razoru\xc5\xbeali i raspustili "Zelenu gardu" (njema\xc4\x8dki: Schutzwehr, slovenski: Zelena Garda). snage sigurnosti pod nadzorom Mariborskog gradskog vije\xc4\x87a Maister je zarobio i nekoliko sela i gradova sjeverno od rijeke Mure, uklju\xc4\x8duju\xc4\x87i i Lichendorf, Bad Radkersburg, Mureck i Marenberg.  Dana 31. prosinca 1918 Maisterova jedinica je zatvorila 21 istaknutog gra\xc4\x91anina Maribora etni\xc4\x8dkog njema\xc4\x8dkog podrijetla.\n_START_SECTION_\nPokolj\n_START_PARAGRAPH_\nIzvori se razlikuju oko to\xc4\x8dnog uzroka i opsega pokolja u Mariboru.  Svi se sla\xc5\xbeu da je 27. sije\xc4\x8dnja 1919. , izaslanstvo Coolidge Misije, na \xc4\x8delu s Shermanom Milesom, posjetilo Maribor i otkrilo da se tisu\xc4\x87e gra\xc4\x91ana njema\xc4\x8dkog etni\xc4\x8dkog podrijetla okupilo na glavnom gradskom trgu i mahalo zastavama Njema\xc4\x8dke Austrije, od kojih su mnoge tako\xc4\x91er krasile obli\xc5\xbenje zgrade.  Njema\xc4\x8dki austrijski izvori pokazuju da je 10.000 prosvjednika pjevalo pjesme i nosilo domoljubnu odje\xc4\x87u. Dvadeset vojnika pod zapovjedni\xc5\xa1tvom Maistera je bilo stacionirano ispred gradske vije\xc4\x87nice, naoru\xc5\xbeano pu\xc5\xa1kama s bajunetama. _NEWLINE_Izvori na njema\xc4\x8dkom jeziku tvrde da su vojnici po\xc4\x8deli pucati u gomilu, bez provokacija, ciljaju\xc4\x87i na nenaoru\xc5\xbeane civile. Prema tim izvorima \xc5\xbertava je bilo 13, a daljnjih 60 prosvjednika je ranjeno. _NEWLINE_Slovenske procjene istog doga\xc4\x91aja tvrde da su vojnici po\xc4\x8deli vatru tek kad je austrijski dr\xc5\xbeavljanin ispraznio revolver u smjeru slovenskog vojnika, ciljaju\xc4\x87i bajunet jednog od njih  Vojnici su zatim uzvratili vatru. Po ovoj ra\xc4\x8dunici bilo je 11 ubijenih, a nepoznat broj ranjenih.\n_START_SECTION_\nPosljedice\n_START_PARAGRAPH_\nNakon ovih doga\xc4\x91aja, 4. velja\xc4\x8de 1919, Njema\xc4\x8dka Austrija je zapo\xc4\x8dela vojnu ofenzivu kako bi opet zauzela regiju Gornje \xc5\xa0tajerske pod nadzorom Maisterovih vojnika. Primirje je dogovoreno 10. velja\xc4\x8de 1919, pod francuskim posredovanjem iz vojne misije u Mariboru.  13. velja\xc4\x8de 1919, mirovni sporazum potpisan je i Maister je povukao trupe iz Gornje \xc5\xa0tajerske. _NEWLINE_LeRoy King, jedan od \xc4\x8dlanova Misije Coolidge, napisao je u svom izvje\xc5\xa1\xc4\x87u da su vlasti u Mariboru bile sumnji\xc4\x8dave oko rada misije i o\xc4\x8dito su se bojali da je imala neotkrivene podatke koje bi radije skrila od javnosti. On je uzvra\xc4\x87ao je da ima slovenskog stanovni\xc5\xa1tva u \xc5\xa0tajerskoj, koji bi radije ostalo pod austrijskom vla\xc5\xa1\xc4\x87u. _NEWLINE_Ugovorom iz Saint-Germain-en-Laye, potpisanim 10. rujna 1919, smatrano je da Maribor bio \xc4\x8dvrsto pod kontrolom Jugoslavenske vojske, te da, budu\xc4\x87i da Slovenci \xc4\x8dine ve\xc4\x87inu u podru\xc4\x8dju oko grada, Maribor treba ostati, zajedno s ostatkom Donje \xc5\xa0tajerske, unutar Kraljevine Srba, Hrvata i Slovenaca._NEWLINE_Odgovornost za pucnjavu u Mariboru nikada nije uvjerljivo utv\xc4\x91ena. Austrijski izvori pripisuju krivnju Rudolfu Maisteru, te ga u nekim izvorima spominju kao "mariborskog kolja\xc4\x8da"   U Sloveniji, naprotiv, Maister ostaje pozitivno upam\xc4\x87en. Brojna dru\xc5\xa1tva  , institucije i ulice nose njegovo ime, a on se obilje\xc5\xbeava u nekoliko spomenika.'